Hoërskool Cradock | Cradock High School
Welkom by Hoërskool Cradock
Cradock Hoërskool, in die Karoogemeenskap van Cradock, lyk op die oog af na 'n tipiese plattelandse skool. Met net oor die 450 leerders en 'n personeelkomponent van slegs 23 onderwysers blyk hierdie skool 'n deursnee hoërskool te wees.
Dit is egter die aktiwiteite wat in die gange en op die sportvelde van Cradock Hoërskool plaasvind, en die besonderse prestasies wat daarmee saamgaan, wat híerdie skool en sy leerders onderskei.
Met groot prestasies op die sport, kulturele en akademiese gebiede breek Cradock Hoërskool die stigma van klein plattelandse skole. Leerders word ondersteun om hul belangstellings en talente ten volle te ontwikkel, om goed afgeronde jongmense te word, terwyl hulle hul jeug in 'n veilige, plattelandse omgewing uitleef. By Cradock Hoërskool is dit duidelik dat sukses bestaan uit klein oorwinnings, elke dag.
Hoërskool Cradock is nie net 'n pragtige skoolgebou nie. Hierdie is 'n akademiese instelling waar harde werk en toewyding hoog geag word. Dit is 'n plek waar jy toegelaat word om jou eie koers en rigting te kies en jou vlerke vir die eerste keer wyd te sprei. Hier is geen droom te groot en geen uitdaging te moeilik nie. Ons leuse is nie verniet NIL NISI NITENDO (Niks is sonder moeite moontlik nie). Lees meer oor ons....